CELEX: 62017TN0706
Language: da
Date: 2017-10-11 00:00:00
Title: Sag T-706/17: Sag anlagt den 11. oktober 2017 — UP mod Kommissionen

8.1.2018   
            
            
               DA
            
            
               Den Europæiske Unions Tidende
            
            
               C 5/49
            
         Sag anlagt den 11. oktober 2017 — UP mod Kommissionen
   (Sag T-706/17)
   (2018/C 005/67)
   Processprog: fransk
   
      Parter
   
   
      Sagsøger: UP (ved advokat M. Casado García-Hirschfeld)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling og sagsøgeren gives medhold.
            
         Følgelig:
   
               —
            
            
               Annullation af afgørelsen af 26. april, hvori GD RRHH afslog sagsøgerens ansøgning om lægeligt betinget nedsat tid.
            
         
               —
            
            
               Om fornødent annullation af afgørelsen af 12. juli 2017 om afslag på klagen.
            
         
               —
            
            
               Sagsøgte tilpligtes at erstatte sagsøgerens økonomiske og ikke-økonomiske tab som følge af disse afgørelser, foreløbigt opgjort til 8 800 EUR.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et enkelt anbringende, som er opdelt i to led:
   Det første led vedrører tilsidesættelse af ligebehandlingsprincippet og af princippet om forbud mod forskelsbehandling og tilsidesættelse af retten til at blive hørt, for så vidt som ansættelsesmyndigheden baserede sig på regler, som omhandlede andre tilfælde end sagsøgerens tilfælde, uden at høre ham og uden at han fik tilladelse til at fremsætte sine bemærkninger, som kunne have haft indvirkning på indholdet af den planlagte afgørelse, og følgelig tilsidesatte hans ret til forsvar.
   Det andet led vedrører tilsidesættelse af princippet om god forvaltning og af omsorgspligten samt at ansættelsesmyndigheden anlagde et åbenbart urigtigt skøn vedrørende de faktiske omstændigheder, for så vidt som den kunne have betragtet godtgørelsen for uarbejdsdygtighed i lyset af de almindelige regler om godtgørelse i den fælles ordning. Sagsøgeren har anført, at ingen vedtægtsbestemmelser er til hinder for, at den nævnte godtgørelse kan kumuleres med indtægter fra hans erhvervsmæssige beskæftigelse med den begrundelse, at hans lægelige situation og hans uarbejdsdygtighedsgrad ikke svarer til de lægelige invaliditetskriterier, der er fastsat i tjenestemandsvedtægten.